আফগানিস্তানে ভয়াবহ ভূমিকম্প, মৃত শতাধিক!

ওয়েব ডেস্ক: ভয়াবহ ভূমিকম্পে তীব্র আতঙ্ক আফগানিস্তানে (Afganistan)। রবিবার রাতে আচমকা প্রবল কম্পনে কেঁপে উঠল আফগানিস্তানের বিভিন্ন প্রদেশ। ভূমিকম্পের প্রভাব সীমান্ত পেরিয়ে পৌঁছয় পাকিস্তান (Pakistan) ও ভারতের রাজধানী দিল্লিতেও (Delhi)।

প্রাথমিক ভাবে জানা গিয়েছে, ভূমিকম্পের মাত্রা ছিল ৬.৩। মার্কিন ভূতাত্ত্বিক সমীক্ষা কেন্দ্র জানিয়েছে, ভূমিকম্পের উৎপত্তিস্থল ছিল আফগানিস্তানের পার্বত্য এলাকা। স্থানীয় সময় রাতের দিকে আচমকাই দুই প্লেটের মধ্যে ধাক্কা অনুভূত হয়। মুহূর্তের মধ্যে আতঙ্কে ঘর-বাড়ি ছেড়ে রাস্তায় নেমে আসেন সাধারণ মানুষ।

আরও পড়ুন: বিশ্ব নেতাদের সঙ্গে ছবি, শেহবাজ শরিফের থেকে দূরে দাঁড়ালেন মোদি

পাকিস্তানের ইসলামাবাদ, লাহোর, পেশোয়ার-সহ একাধিক শহরে ভূমিকম্পের স্পষ্ট কম্পন অনুভূত হয়েছে। দিল্লি এবং আশপাশের অঞ্চলগুলিতেও কাঁপুনি টের পান বহু বাসিন্দা। হঠাৎ এমন ঝাঁকুনিতে দিল্লির বিভিন্ন আবাসনে বসবাসকারী মানুষ ঘর ছেড়ে বাইরে বেরিয়ে আসেন। প্রত্যক্ষদর্শীরা জানিয়েছেন, কয়েক সেকেন্ড স্থায়ী হলেও কম্পনের তীব্রতায় আতঙ্ক ছড়িয়ে পড়ে সর্বত্র।

তবে শেষ পর্যন্ত পাওয়া খবর অনুযায়ী, ১০০-এর বেশি মানুষের মৃত্যু হয়েছে। আহতের সংখ্যা অন্তত ২৫। স্থানীয় প্রশাসন পরিস্থিতির ওপর নজর রাখছে। আফগানিস্তানের বিভিন্ন দুর্গম এলাকায় যোগাযোগ ব্যবস্থা দুর্বল হওয়ায় ক্ষয়ক্ষতির প্রকৃত চিত্র এখনও স্পষ্ট নয়।

ভূমিকম্পপ্রবণ এলাকা হওয়ায় আফগানিস্তান ও পাকিস্তানে এ ধরনের প্রাকৃতিক বিপর্যয় নতুন নয়। গত কয়েক বছরে বারবার ভূমিকম্পে ক্ষতিগ্রস্ত হয়েছে এই অঞ্চল। বিশেষজ্ঞদের মতে, ভূগর্ভস্থ টেকটোনিক প্লেটের ধাক্কাতেই ঘন ঘন এ ধরনের ভূমিকম্প হচ্ছে। ফলে ভবিষ্যতেও এ ধরনের আতঙ্ক থেকে মুক্তি পাওয়া কঠিন।

An Afghanistan earthquake killed at least 1,000, and the death toll is expected to rise https://t.co/N67RzHy6o5 pic.twitter.com/msQCb05pUX

— Reuters (@Reuters) June 22, 2022